OzLabs/hebrew-wiki-articles huggingface dataset:
ג'ירולמו דלה רוביה

ג'ירולמו דלה רוביה (באיטלקית: Girolamo della Robbia; 1488, פירנצה – 1566, פריז) היה פסל רנסאנס איטלקי שעבד עם חומר קרמי.

ג'ירולמו דלה רוביה בנו הצעיר של אנדראה דלה רוביה ובן אחיינו של לוקה דלה רוביה ואחיו של ג'ובאני דלה רוביה.

ג'ירולמו עבר לחצרו של פרנסואה הראשון, מלך צרפת

בסמוך ללקיחתו הזמנית בשבי למדריד של פרנסואה הראשון ולמות אביו אנדראה דלה רוביה, חזר ג'ירולמו לפירנצה.

==גלריה==
<gallery>
Girolamo della robbia, medaglione con la peste a firenze.JPG| אמנות דקורטיבית במוזיאון הלובר
François I (1494–1547), King of France MET DT5176.jpg|פרנסואה הראשון, מלך צרפת במוזיאון המטרופוליטן לאמנות
Girolamo della Robbia - Bust of a Classical Hero or Emperor - 2013.31 - Cleveland Museum of Art.tif|פרוטומה של גיבור קלאסי או קיסר במוזיאון לאמנות בקליבלנד
Girolamo della robbia, busto virile, 1525-35 ca..JPG|פרוטומה במוזיאון פול גטי
</gallery>

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:פירנצה: אישים
קטגוריה:פסלים מתקופת הרנסאנס
קטגוריה:אמני קרמיקה
קטגוריה:פסלים איטלקים במאה ה-16
קטגוריה:ילידי 1488
קטגוריה:נפטרים ב-1566
אברהם צאלח (בן צאלח)

מארי אברהם בן צאלח צאלח (ב' באב ה'תקפ"ה – כ"ו באייר ה'תרס"ה, 17 ביולי 1825 – 31 במאי 1905) היה חכם מחכמי יהדות צנעא בסוף המאה ה-19, ודיין בבית הדין הגדול בצנעא.

== ביוגרפיה ==
נולד למארי צאלח צאלח, נכדו של מהרי"ץ בעיר צנעא בירת תימן, בב' באב ה'תקפ"ה (17 ביולי 1825).

למד אצל חכמי משפחתו צאלח בבית הכנסת של המשפחה בית צאלח. היה חבר בישיבה הגדולה שהתקיימה בבית כנסת זה. מצבו הכלכלי היה קשה.

בשנת ה'תרכ"ז (1867) נכנס כחבר בבית הדין הגדול בצנעא לאחר פטירת מארי יחיא הכהן, תחת הראב"ד מארי סלימאן קארה והראב"ד מארי סלימאן צאלח. שימש כדיין כ-38 שנה, עד פטירתו.

במצור והרעב הגדול חוזת אלנפר גלה לשבאם ולעמראן. ארבעת בניו נפטרו ברעב. נפטר בצנעא מרעב בכ"ו באייר ה'תרס"ה (31 במאי 1905). בלווייתו השתתפו קצת יותר מעשרה אנשים בלבד. כמעט כל צאצאיו מתו ברעב, והם מופיעים בתמונתו המפורסמת.

== לקריאה נוספת ==
* ד"ר משה גברא, אנציקלופדיה לחכמי תימן, כרך א', המכון לחקר חכמי תימן, בני ברק, ה'תשס"א (2001), עמ' 494–495

== קישורים חיצוניים ==
* [https://teman.org.il/content/7110 מארי אברהם בן צאלח צאלח], באתר האגודה לטיפוח חברה ותרבות

== הערות שוליים ==

קטגוריה:אחרוני תימן
קטגוריה:דיינים בבית דין צנעא
קטגוריה:ילידי 1825
קטגוריה:נפטרים ב-1905
מיקל אנקר

מיקל אנקה (דנית:Michael Ancher; 9 ביוני 1849 – 19 בספטמבר 1927) היה אמן ריאליסטי דני, וידוע בציוריו של דייגים, אגמים וסצנות אחרות מקהילת הדייגים הדנית והיה בין מייסדי ציירי סקיין. היה בעלה של הציירת אנה אנקה.

== ביוגרפיה ==
מיקל אנקר, האם יעקוף את הנקודה?
מיקל פיטר אנקר נולד ברוצקר שבאי בורנהולם. בנו של סוחר מקומי, למד בבית הספר אך לא הצליח להשלים את לימודיו התיכוניים מאחר שאביו נקלע לקשיים כלכליים, מה שאילץ אותו להסתדר בעצמו. בשנת 1865 מצא עבודה כפקיד חניך באחוזה ליד רונדה שבמזרח יוטלנד. בשנה שלאחר מכן הוא פגש את הציירים תיאודור פיליפסן ווילהלם גרוט שהגיעו לאזור לצייר. הם התרשמו מעבודתו המוקדמת, ועודדו אותו לעסוק בציור כמקצוע. בשנת 1871, הוא שהה תקופה קצרה בבית הספר לאמנות של נילסן על מנת להצטרף לאקדמיה המלכותית הדנית לאמנות בקופנהגן בהמשך השנה. למרות שבילה זמן מה באקדמיה, הוא עזב בשנת 1875 מבלי שסיים את לימודיו.

אחד מחבריו ללימודים היה קרל מאסן שהזמין אותו לנסוע לסקיין, כפר דייגים קטן בצפון הרחוק של יוטלנד, שם נפגשים הים הבלטי והים הצפוני. מאמצע שנות ה -70 של המאה ה -19, הוא ומדסן הפכו לחברי מפתח בקבוצת אמנים שהתכנסו שם מדי קיץ, המכונים ציירי סקיין.<ref name="skagenskunstmuseer.dk"></ref>

לאחר שאנקר ביקר לראשונה בסקגן בשנת 1874, הוא התיישב שם והצטרף לחברת האמנים ההולכת וגדלה. מושבת הציירים נפגשה באופן קבוע במלון Brøndums בסקיין כדי להחליף רעיונות.

בשנת 1880 התחתן אנקר עם ציירת אחרת ילידת סקיין, אנה ברונדום, שלאביה היה שייך מלון ברונדמס. בשנים הראשונות לנישואיהם היה לבני הזוג בית וסטודיו שהפך למוזיאון סקיין. לאחר לידת בתם הלגה בשנת 1883, עברה המשפחה למרקווג שבסקיין.

== קריירה ==
מיקל אנקה, סירת הצלה מועברת בדיונות
את פריצת הדרך האמנותית שלו השיג בשנת 1879. עבודותיו של מיקל אנקה מתארות את הדייגים של סקגן ואת חוויותיהם הדרמטיות בים, המשלבות ריאליזם עם קומפוזיציה קלאסית. עבודות מפתח כוללות את הם יעקוף את הנקודה?, סירת ההצלה המובלת בדיונות (1883), הצוות ניצל (1894) והאיש הטבוע (1896).

מיקל אנקה הושפע מהכשרתו המסורתית באקדמיה המלכותית הדנית לאמנויות בשנות ה -70 שהטילה כללים נוקשים על הקומפוזיציה. עם זאת, נישואיו לאנה אנקה הציגו בפניו את הרעיון הנטורליסטי של מציאות לא מעוותת וצבעיה. על ידי שילוב ההרכב הציורי של נעוריו עם תורת הנטורליזם, מייקל אנקה יצר מה שכונה אמנות פיגורטיבית מונומנטלית מודרנית, כגון בציור הטבילה.<ref name="skagenskunstmuseer.dk"/>

בין היתר ניתן לראות את עבודותיהם של אנה ומיקל אנקה במוזיאון סקגן, מוזיאון סטטנס לאמנות, מוזיאון פרדריקסבורג, אוסף הירשפרונג ומוזיאון לאמנות ריבה. מיקל קיבל את מדליית אקרסברג בשנת 1889 ובשנת 1894 את אות מסדר הדנברוג.

== הבית של מיקל ואנה אנקה ==
המעון של אנה ומיקל אנקה נרכש בשנת 1884. בשנת 1913 נוסף לנכס סטודיו גדול ומהווה חלק מהמוזיאון הנוכחי. עם מותה בשנת 1964, בתם, הלגה אנקה, הורישה את הבית ואת כל תוכנו לקרן הלגה אנקה.

בשנת 1967 הפך הבית למוזיאון, בית אנקה. הריהוט והציורים המקוריים שיצרו בנוסף לעבודות ואמנים אחרים של סקיין מוצגים בבית ובסטודיו המשוחזרים.

== גלריה ==
<gallery mode="packed" heights="180">
File:Michael Ancher - Christmas Day 1900 - Google Art Project.jpg

File:A Baptism (Michael Ancher).jpg

File:Fishermen.1.jpg
</gallery>
== קישורים חיצוניים ==

== הערות שוליים ==

קטגוריה:ציירים דנים
קטגוריה:ילידי 1849
קטגוריה:נפטרים ב-1927
קטגוריה:דנים שנולדו במאה ה-19
קטגוריה:דנים שנפטרו במאה ה-20
Woman (שיר של דוג'ה קאט)

"Woman" (בעברית: "אִשָׁה") הוא שיר שהוקלט על ידי הראפרית האמריקאית דוג'ה קאט, מתוך אלבום האולפן השלישי שלה, Planet Her.<ref name=":0"></ref> השיר יצא לאור ב-1 באוקטובר 2021, על ידי חברות התקליטים קימוסבי רקורדס ו-RCA רקורדס, ביחד עם שאר שירי האלבום.<ref name=":0" /> ב-1 באוקטובר 2021 נשלח לרדיו להיטים עכשוויים באיטליה והופץ כסינגל הרביעי מהאלבום.<ref name=":1"></ref>

השיר הגיע למקום ה-20 במצעד הבילבורד גלובל 200.<ref></ref> ב-1 בספטמבר 2022, השיר חצה את רף המיליארד ההשמעות בשירות הזרמת המדיה ספוטיפיי, יחד עם הסינגל שלה "Say So", והעניק לדוג'ה את התואר עבור הראפרית הראשונה עם שני שירים סולואים אשר חוצים את רף המיליארד ההשמעות.<ref></ref>

== רקע וכתיבה ==
השיר נכתב על ידי אמאלה דלמיני, ג'יידנה מוביסון, לידיה אסרת, דייוויד שפרשר, לינדן ג'יי, ארון הורן ואיינסלי ג'ונס והופק על ידי יטי ביטס, לינדן ג'יי, איינזלי ג'ונס וקריט קלאסיקס.<ref></ref> רוזמרי אקאפן מ- כתבה ש"בדרך אופיינית לדוג'ה, היא עדיין מסוגלת להעביר את הבתים הרגילים המהירים שלה, בתוספת פזמון קליט".<ref></ref>

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-110 מיליון השמעות.<ref></ref>

== וידאו קליפ ==
האודיו הוויזואלי הרשמי של השיר הועלה לערוץ היוטיוב של דוג'ה קאט ב-1 באוקטובר 2021 וזכה להצלחה רבה כאשר צבר למעלה מ-31 מיליון צפיות.<ref></ref>

הקליפ קיבל מועמדות לפרס גראמי לווידאו קליפ הטוב ביותר בטקס פרסי גראמי ה-65.

== מיקומי שיא ==

=== מצעדי סוף שנה ===

== נתוני מכירות ==
{| class="wikitable sortable"
!מקום
!תארים
!מכירות
|-
!אוסטריה (IFPI Austria)<ref></ref>
|זהב
|15,000<small></small>
|-
! אוסטרליה (ARIA)<ref></ref>
| פלטינה 2×
| 140,000<small></small>
|-
! איטליה (FIMI)<ref></ref>
| זהב
| 35,000<small></small>
|-
!ארצות הברית (RIAA)<ref></ref>
|פלטינה 2×
|2,000,000<small></small>
|-
!בלגיה (BEA)<ref></ref>
|פלטינה
|40,000<small></small>
|-
!ברזיל (Pro-Música Brasil)<ref></ref>
|יהלום 3×
|480,000
|-
!גרמניה (BVMI)<ref></ref>
|זהב
|200,000<small></small>
|-
! דנמרק (IFPI Danmark)<ref></ref>
| זהב
| 45,000<small></small>
|-
!הממלכה המאוחדת (BPI)<ref></ref>
|פלטינה
|600,000<small></small>
|-
! נורווגיה (IFPI Norway)<ref></ref>
| זהב
| 30,000<small></small>
|-
! ניו זילנד (RMNZ)<ref></ref>
| פלטינה 2×
| 60,000<small></small>
|-
! פורטוגל (AFP)<ref></ref>
| פלטינה 2×
| 20,000<small></small>
|-
! צרפת (SNEP)<ref></ref>
| יהלום
| 333,333<small></small>
|-
! colspan="3" |סטרימינג
|-
!יוון (IFPI Greece)<ref></ref>
|פלטינה
|2,000,000†
|-
| colspan="3" |<small> מכירות + הזרמת מדיה בלבד</small>† <small>הזרמת מדיה בלבד</small>
|}

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!<abbr>מקור</abbr>
|-
!עולם
|1 באוקטובר 2021
|הזרמת מוזיקה • הורדה דיגיטלית
|קימוסבי • RCA
|style="text-align:center;"|<ref name=":0" />
|-
!איטליה
|1 באוקטובר 2021
|רדיו להיטים עכשוויים
|סוני איטליה
|style="text-align:center;"|<ref name=":1" />
|}

== קישורים חיצוניים ==

== הערות שוליים ==

קטגוריה:שירי 2021
קטגוריה:סינגלים מ-2021
קטגוריה:שירי דוג'ה קאט
קטגוריה:שירים באנגלית
קטגוריה:שירים שנכתבו על ידי דוג'ה קאט
קטגוריה:שירים עם נושאים פמיניסטיים
קטגוריה:זוכי פרס הווידאו קליפים של MTV: קליפים
קטגוריה:שירי יהלום משולש בברזיל
קטגוריה:סינגלים בהוצאת קימוסבי רקורדס
קטגוריה:סינגלים בהוצאת RCA רקורדס
איגנץ שוגאר

איגנץ שוגאר (במקור<ref>Másképp Schugar</ref> יצחק שוגאר, בהונגרית: Sugár Ignác; מישקולץ, 12 במאי 1860<ref></ref><ref></ref> – מישקולץ, 3 בספטמבר 1917)<ref>Halálesete bejegyezve a miskolci állami halotti akv. 1140/1917. folyószáma alatt.</ref> היה דוקטור למשפטים יהודי-הונגרי, מזכיר לשכת המסחר והתעשייה של העיר מישקולץ (עיר של מעל 150,000 תושבים).

== ביוגרפיה ==
איגנץ שוגאר נולד במשפחה יהודית כבנם של ליפוט שוגאר (Schugar) ושל חני פרידלנדר. הוא סיים את לימודיו בבית הספר התיכון בחלקו בנירג'האזה בגימנסיה הלותרנית, ובחלקו בגימנסיה הקלוויניסטית במישקולץ. בחינות הבגרות שלו הסתיימו בשנת 1879. את התואר האקדמי קיבל בפקולטה למשפטים של אוניברסיטת בודפשט (היום שמה אוניברסיטת אטווש לוראנד) ביולי 1883. מיוני 1885 הצטרף לחברת "הרכבת הממלכתית ההונגרית המלכותית", שם פעל במשך חמש שנים. מ-1 בספטמבר 1890 מונה למזכיר השני של לשכת המסחר והתעשייה של מישקולץ. בינתיים עבד גם כמורה חוץ בבית הספר התיכון העליון למסחר של מישקולץ ולימד את תחומי המסחר והמשפט. הוא נבחר למזכיר הראשון בשנת 1903 ובאותו זמן התפטר כמורה.<ref></ref> שוגאר היה המנהל, המזכיר וחבר הכבוד של כמה איגודי תעשייה ומסחר מקומיים. בשנת 1903 קיבל תואר גם במדע המדינה באוניברסיטת פרנץ יוזף המלכותית בקולוז'וואר. שנתיים לאחר מכן זכה במלגה מטעם לשכת המסחר לביקור במספר מדינות מערב אירופה. מותו נגרם כתוצאה מסרטן המעי.

== משפחתו ==
אשתו הייתה בורבאלה (ברברה) שוורץ (1867–1924).<ref></ref>

== פרסומיו ==
הוא היה חבר מערכת בכמה עיתונים וכתבי עת מקומיים ומטרופוליטנים. כתב מאמרים בעיתונים וכתבי עת אלה:
* ענייני תעשייה (Iparügyek)
* סקירה כלכלית (Közgazdasági Szemle)
* עיתון היערנות (Erdészeti Lapok)
* החקלאי הלאומי ההונגרי (Magyar Nemzetgazda)
* עיתון הסוחרים ההונגרים (Magyar Kereskedők Lapja)
* התעשייה ההונגרית (Magyar Ipar)
* העיתון הפיננסי ההונגרי (Magyar Pénzügy)
* העלון המשפטי (Jogtudományi Közlöny)
* הלמוד וההכשרה המסחרית (Kereskedelmi Szakoktatás)

ב-5 בספטמבר 1917 הובא למנוחות בבית הקברות היהודי במישקולץ, שם ספד לו הרב שלמה שפירא.<ref></ref>

== עבודותיו ==
* מחוז בורשוד והעיר מישקולץ. מישקולץ, 1895. (מהדורה שנייה. מישקולץ, 1899)
* כלכלה לאומית לבתי ספר למסחר. מישקולץ, 1895.
* על מצב ערי השדה שלנו. מישקולץ (הדפסה מיוחדת מ"הסקירה הכלכלית")
* תורת הכלכלה. מישקולץ, 1896
* גורלה של התעשייה הזעירה. בודפשט, 1901
* איסוף הזמנות (סעיף XX של שנת 1900) מישקולץ 1901
* הקמת אזור סחר חופשי. בודפשט, 1905
* לשכת המסחר והתעשייה. מישקולץ, 1905

== לקריאה נוספת ==
* 
* יוז'ף סיניאי: חייהם ויצירותיהם של סופרים הונגרים. 1908
* לקסיקון יהודי הונגרי. 1929. עורך פטר אויווארי. [http://mek.oszk.hu/04000/04093/html/0819.html איגנץ שוגאר]
* [https://dspace.oszk.hu/handle/20.500.12346/580959# הודעת אבל]
* יוז'ף פלטינוס: חטאי הבנייה החופשית. מהדורה רביעית בודפשט, 1938–1939

== הערות שוליים ==

קטגוריה:משפטנים יהודים הונגרים
קטגוריה:עיתונאים יהודים הונגרים
קטגוריה:בוגרי אוניברסיטת אטווש לוראנד בודפשט
קטגוריה:מישקולץ: אישים
קטגוריה:הונגרים שנולדו ב-1860
קטגוריה:נפטרים ב-1917
מגדלי הים התיכון

מגדלי הים התיכון בע"מ (נוסדה ב-1982) היא חברה ציבורית ישראלית שמפעילה רשת דיור מוגן לגיל השלישי. ונסחרת בבורסת תל אביב מאז 2014. ביום ההנפקה שווייה של החברה עמד על 650 מיליון ש"ח.

== מבנה ובעלות ==
החברה מחזיקה בקרן השקעות המשקיעה בסטארטאפים הפעילים בתחום השירותים והמוצרים לבני הגיל השלישי. ב-2019 רכשה את 'קלאב 50', מועדון צרכנות ולייף סטייל לבני 50 ומעלה ומפעילה אותו מאז. בשנת 2020 שונה שם המועדון ל'ביגטיים 60+'.

נכון ל-2022, דבוקת השליטה של החברה, המחזיקה ב-46% מהבעלות בה, כוללת בעלי עסקים רבים ובהם מוטי קירשנבוים, בוריס לוין, דוד פתאל, יאיר סרוסי וחן למדן. 54% הנותרים בחברה הם בבעלות הציבור.

== פעילות ==
הבית בבית ים, בצילום אוויר, 2012
הבית ברמת השרון, 2010
הבית בנורדיה, בצילום אוויר, 2022
הרשת מפעילה 7 בתי דיור מוגן הכוללים כ-1,680 יחידות דיור, והיא נחשבת לחברה הראשונה שהציעה בישראל בתי דיור מוגן למבוגרים עצמאיים בני הגיל השלישי, בהשוואה לבתי אבות שפעלו עד הקמת החברה, והציעו שירותי דיור וטיפול רפואי לקשישים ולחולים סיעודיים.

בתי הרשת כוללים שירותי שמירה ואבטחה, שירותי אחזקה וניקיון, לובי, שירותים רפואיים, פעילויות תרבות, ספורט וחברה.

=== בתי הדיור המוגן של הרשת ===
* הבית בבית ים, בית הדיור המוגן הראשון של רשת מגדלי הים התיכון, מורכב משני מגדלים בני 12 קומות בקרבת הים. הבית כולל כ-280 יחידות דיור.
* הבית בגני תקווה, הוקם בשנת 2017, בעיצוב אדריכל הפנים גד הלפרין. הבית כולל 12 קומות וכ-350 יחידות דיור.
* הבית בירושלים, נמצא בשכונת ארנונה, בצמוד לטיילת ארמון הנציב וכולל כ-116 יחידות דיור.
* הבית ברמת השרון, מונה כ-190 יחידות דיור בגדלים שונים.
* הבית בצומת סביון, הוא בניין בן 14 קומות וכולל כ-134 יחידות דיור בגדלים שונים.
* הבית בנורדיה, נמצא במושב נורדיה בשרון, והוא כולל כ-300 יחידות דיור.
* הבית בכפר סבא ממוקם בתוך פארק פרטי בן 30 דונם. הבית בכפר סבא כולל כ-294 יחידות דיור.
* הבית ברחובות, הנמצא בהליכי בנייה נכון ל-2021, צפוי לכלול שני מגדלי מגורים בני 18 קומות ו-250 יחידות דיור.

== היסטוריה ==
מקור שמה של הרשת הוא בית הדיור המוגן הראשון שהפעילה, אשר נמצא בעיר בת ים, בסמוך לחוף הים התיכון. בשנת 2017 הוקם הבית בגני תקווה. אשר עוצב על ידי אדריכל הפנים גד הלפרין. כיום (2022) חברת מגדלי הים התיכון מקימה בית דיור מוגן נוסף בעיר רחובות.

בזמן הנפקת החברה בבורסה ב-2014 החברה החזיקה בבעלותה חמישה בתי דיור מוגן, במקביל הודיעה החברה על רכישת מצודת ירושלים שם הוקם הבית בירושלים (הבית השישי של החברה).

== קישורים חיצוניים ==

* 
* 

== הערות שוליים ==

קטגוריה:ישראל: דיור מוגן
קטגוריה:חברות הנסחרות בבורסה לניירות ערך בתל אביב
קטגוריה:חברות נדל"ן ובנייה ישראליות
קטגוריה:ישראל: חברות שהוקמו ב-1982
ברנדלי קוואס

ברנדלי מק-אולין קוואס (בהולנדית: Brandley Mack-Olien Kuwas; נולד ב-19 בספטמבר 1992 בהורן שבהולנד) הוא כדורגלן קוראסאואי המשחק בעמדת הקשר ההתקפי בקבוצת גירסונספור מליגת העל הטורקית בכדורגל.

== קריירת מועדונים ==
קוואס נולד בהולנד וגדל במחלקות הנוער של מספר מועדונים מקומיים. את הקריירה המקצועית שלו התחיל בפולנדם מליגת המשנה ההולנדית. לאחר מכן, שיחק באקסלסיור רוטרדם ובהראקלס אלמלו מליגת העל ההולנדית.

בין השנים 2019–2021 שיחק קוואס בא-נסר מליגת העל של איחוד האמירויות הערביות, כשבמחצית השנייה של עונת הוא הושאל לאל-ג'זירה, גם היא מליגת העל של איחוד האמירויות הערביות.

ב-31 באוגוסט 2021, חתם קוואס לשתי עונות בשורות במכבי תל אביב מליגת העל. ב-14 בספטמבר ערך את הופעת הבכורה שלו במועדון, בניצחון 4-1 על אלאשקרט במסגרת שלב הבתים של הקונפרנס ליג לעונת 2021/2022. ב-18 בספטמבר ערך את הופעת הבכורה שלו בליגת העל, בניצחון 2-1 על מכבי חיפה במסגרת המחזור השלישי.

== קריירה בינלאומית ==
ב-22 במרץ 2017 ערך קוואס את הופעת הבכורה שלו בנבחרת קוראסאו, בתיקו 1-1 נגד נבחרת אל סלוודור במשחק ידידות.

== קישורים חיצוניים ==

קטגוריה:כדורגלני פולנדם
קטגוריה:כדורגלנים הולנדים
קטגוריה:כדורגלנים קוראסאואים
קטגוריה:קשרי כדורגל הולנדים
קטגוריה:קשרי כדורגל קוראסאואים
קטגוריה:כדורגלני אקסלסיור רוטרדם
קטגוריה:כדורגלני הראקלס אלמלו
קטגוריה:כדורגלני א-נסר (דובאי)
קטגוריה:כדורגלני אל-ג'זירה (אבו דאבי)
קטגוריה:כדורגלני מכבי תל אביב
קטגוריה:כדורגלנים זרים בישראל
קטגוריה:כדורגלני נבחרת קוראסאו
קטגוריה:ספורטאים זרים באיחוד האמירויות הערביות
קטגוריה:ספורטאים הולנדים בישראל
קטגוריה:ספורטאים הולנדים בטורקיה
קטגוריה:ספורטאים קוראסאואים בישראל
קטגוריה:הולנדים שנולדו ב-1992
קטגוריה:קוראסאואים שנולדו ב-1992
קריית מד"א (רמלה)

קריית מד"א הוא מתחם ברחוב הרצל שברמלה.
הקריה מכילה את המבנים העיקריים של מגן דוד אדום, בהם בנק הדם הלאומי של מדינת ישראל, בנק החלב הלאומי של מד"א ובנק הדם הטבורי, משרדי מד"א הראשים, תחנת מגן דוד אדום רמלה, בית ספר להכשרת פרמדיקים, מוקד ארצי ממוגן, מוזיאון וחניון תת-קרקעי<ref></ref>.

== היסטוריה ==
בפברואר 2013 פורסם כי נקנה שטח אדמה לקריה שתשמש את כוחות מגן דוד אדום. במרץ 2015 תרמה קרן מרכוס האמריקאית כ-25 מיליון דולרים למען הקמת בנק הדם שתוכנן להיות אחד מהמבנים המרכזיים בקריית מד"א.

בנובמבר 2016 הונחה אבן הפינה של מרכז שירותי הדם החדש של מד"א, ובמרכזו החלה הקמתו של בנק דם ממוגן שיהיה בנק הדם התת-קרקעי הראשון בעולם וזאת על מנת שהבנק יכול לפעול במקרה של מתקפת טילים, רעידת אדמה או במצבי חירום אחרים. במרכז החדש הותקנו מערכות אוורור שיגנו עליו מפני מתקפה כימית והוא מכיל מעבדות מודרניות ויחידות חדישות לעיבוד דם, בנוסף לכך בבניין נבנה חדר קור מאובטח אשר ביכולתו בעת חירום להכיל עשרות אלפי מנות דם, שיכול לפעול גם במצב חירום באמצעות גנרטורים וללא תלות באמצעי חיצוניים.

שנה לאחר מכן, אגודת ידידי מד"א בארצות הברית קיימה ערב התרמה בו הם גייסו כ-17 מיליון דולרים למען הקמת בנק הדם של הקריה, כ-12 מיליון דולרים מהתרומה באו מתרומתם של זוג הפילנתרופים היהודים-אמריקאים, שלדון אדלסון ומרים אדלסון.

בדצמבר 2018 פורסם כי מנרב ואפקון החזקות זכו במרכז להקמת בנק הדם ומרכז הלוגיסטיקה של מד"א כקבלניות הפרויקט.

במאי 2022 נחנך מבנה בנק הדם, שנקרא על שם ברני ובילי מרכוס שהיו התורמים המרכזיים שמימנו את הקמת בנק הדם<ref></ref>.

בקומת הכניסה של הבניין יפעל חדר התרמות דם אליו יוכלו אזרחים להגיע על מנת לתרום דם. בקומות התת-קרקעיות יפעלו מעבדות בנק דם, חדר קור מאובטח המתפרש על פני כ-400 מ"ר, המוגן מפני איומים ובו יישמר מלאי הדם, מרכז תחבורה וחנייה לאמבולנסים החדשים והמאובזרים.

==קישורים חיצוניים==
* 

== הערות שוליים ==

קטגוריה:רמלה: מבנים
קטגוריה:ישראל: מיזמים עתידיים
קטגוריה:מגן דוד אדום
סידני גאזט

סידני גאזט (באנגלית: Sydney Gazette; שם מלא: The Sydney Gazette and New South Wales Advertiser) היה העיתון הראשון שנדפס באוסטרליה, היה פעיל בין 5 במרץ 1803 עד 20 באוקטובר 1842.<ref></ref> העיתון שימש ככלי תקשורת חצי רשמי של ממשלת ניו סאות' ויילס, שהיה בפיקוחו של מושל ניו סאות' ויילס, פיליפ גידלי קינג, והודפס על ידי ג'ורג' האו.<ref name="sl"></ref> ב-14 באוקטובר 1824, השלטון הקולוניאלי הפסיק לצנזר חלקים מהעיתון.<ref name="s7"></ref>

== היסטוריה ==
במטען של 11 האוניות של הצי הראשון הגיעו לניו סאות' ויילס בינואר 1788, היה בית דפוס קטן יד שנייה שנועד להדפיס פקודות כלליות, תקנות והכרזות רשמיות במושבת העונשין החדשה, אך התחיל לעבוד רק כשבע שנים מאוחר יותר. ב-1795–1799, הנידון ג'ורג' יוז השתמש בו כדי להדפיס יותר מ-200 צווים ממשלתיים.<ref>The Sydney Gazette and New South Wales Advertiser: a facsimile reproduction of Volume One, 5 March 1803 to 26 February 1804, Sydney, Library Council of New South Wales, 1982, p.v</ref> יוז השתמש בה גם בשביל עיתונאות ובשביל כתיבת תוכניות למופיע מופעי תיאטרון בסידני במרץ ואפריל 1800, כאשר בחלקן הופיע כשחקן תיאטרון. בהמשך השנה, ג'ורג' האו החליף אותו בתפקיד.

בין היתר הדפיס האו את הספר הראשון שיצא לאור באוסטרליה, New South Wales Wales Standing Orders.<ref>Walker, R.F., (1976), The Newspaper Press in New South Wales, 1803-1920, Sydney University Press, p.3. </ref>

ב-1803, במכתב ששלח מושל ניו סאות' ויילס, פיליפ גידלי קינג למזכיר המדינה למלחמה ומושבות , רוברט הוברט :<ref>Historical Records of Australia, Series I, Vol IV, Sydney, 1915, The Library Committee of the Commonwealth Parliament, p.85</ref>

== דיגיטציה ==
העיתון עבר דיגיטציה כחלק מפרויקט Trove של הספרייה הלאומית של אוסטרליה.<ref></ref><ref name="Brown"></ref>

== קישורים חיצוניים ==
 
<div class="mw-content-ltr">
* [https://trove.nla.gov.au/newspaper/title/3 The Sydney Gazette and New South Wales Advertiser (NSW : 1803 - 1842)], Trove
</div>

== הערות שוליים ==

קטגוריה:אוסטרליה: תרבות
קטגוריה:אוסטרליה: היסטוריה
קטגוריה:עיתונים באנגלית
מיק אברמס

מייקל טימות'י אברמס (באנגלית: Michael Timothy Abrahams; נולד ב-7 באפריל 1943) הוא גיטריסט אנגלי המוכר בעיקר בזכות היותו הגיטריסט המקורי של להקת הרוק המתקדם ג'ת'רו טאל בין השנים 1967–1968.

==ביוגרפיה==
אברמס נולד בלוטון בדפורדשייר. אברמס התחיל לנגן בשנות ה-60 עם הרכבים מגוונים בסביבה נע בין רוקנ'רול לבלוז, עד שלבסוף הוא החליט להקים ב-1967 את להקת "McGregor’s Engine" יחד עם קלייב באנקר ואנדי פייל. איאן אנדרסון התוודע ללהקה לראשונה כשהם הופיעו לפני הלהקה שלו באותה תקופה "John Evan Band". אנדרסון הזמין את אברמס להצטרף ללהקת Even Band מאוחר יותר ב-1967, למרות שבזמן שאברמס הוזמן, רוב הנגנים פרשו מהלהקה ונותרו בה רק אנדרסון וגלן קורניק, וביחד עם קלייב באנקר, ארבעת אלו היוו את הבסיס להקמתה של ג'ת'רו טאל.
אברמס ניגן באלבום הבכורה של להקת ג'ת'רו טאל This was שהוקלט ב-1968, אולם מחלוקות לגבי הכיוון המוזיקלי של הלהקה בינו לבין איאן אנדרסון הובילו את אברמס לעזוב את הלהקה זמן קצר אחרי שהעבודה על האלבום הסתיימה (למרות שהוא הספיק להקליט עוד שיר אחד מחוץ לאלבום עם הלהקה לפני עזיבתו). אברמס רצה לשלב יותר בלוז/רוק בזמן שאנדרסן רצה ליצור מוזיקה שמשלבת יותר פולק וג'אז. בהתחלה החליף את אברמס הגיטריסט של להקת Earth טוני איומי שעזב את ג'ת'רו טאל מספר שבועות אחר כך כדי לחזור ללהקה שלו שתתפתח מאוחר יותר לבלאק סבאת', ולאחר הצטרף לג'ת'רו טאל הגיטריסט מרטין באר שנשאר בתפקיד עד פירוק הלהקה ב-2011.

==קישורים חיצוניים==
* 

==הערות שוליים==

קטגוריה:גיטריסטים בריטים
קטגוריה:אמני איילנד רקורדס
קטגוריה:אמני A&M רקורדס
קטגוריה:בריטים שנולדו ב-1943
I Honestly Love You (פסקול)

I Honestly Love You (בעברית: בכנות, אני אוהבת אותך) הוא פסקול המיני-סדרה הביוגרפית האוסטרלית "אוליביה ניוטון-ג'ון: מסורה לך ללא תקנה", שחלקה הראשון הוקרן ב-Seven Network ב-13 במאי 2018, כאשר החלק השני שלה עלה לשידור ב-20 במאי 2018.<ref name=":0"></ref> המיני-סדרה מספרת את סיפורה של אוליביה ניוטון-ג'ון, זמרת, כותבת שירים ושחקנית אוסטרלית.<ref></ref> הפסקול כולל את כוכבת הסדרה, דלתא גודרם, המבצעת גרסאות כיסוי לשירים ידועים מהקריירה של ניוטון-ג'ון. הפסקול הופץ באוסטרליה ב-11 במאי 2018.<ref name=":0" />

הפסקול הגיע למקום הרביעי במצעד האלבומים האוסטרלי.<ref name=":0" />

== ביקורת ==
דייוויד מ-AuspOp העניק לפסקול 3 מתוך 5 וכתב: "כשהאזנתי לשירים, אף אחד מהם לא היה פורץ דרך, אך מרגישים שהקדישו להם תשומת לב מסוימת". הוא כינה את הפסקול כ"הגון מספיק" וכ"הזדמנות להציץ במוזיקה של אוליביה ניוטון-ג'ון מנקודת מבט אחרת", וציין את "Physical", "Anyone Who Had a Heart" ו-"Love Is a Gift" כנקודות שיא.<ref></ref>

== רשימת רצועות ==

== מיקומי שיא ==

== היסטוריית יציאות לאור ==
{| class="wikitable plainrowheaders"
! scope="col"| מדינה
! scope="col"| תאריך יציאה
! scope="col"| פורמט
! scope="col"| גרסה
! scope="col"| חברת תקליטים
! scope="col"| קטלוג
!מקור
|-
! scope="row"| אוסטרליה
| 11 במאי 2018
| rowspan="2"| תקליטור • הורדה דיגיטלית
| rowspan="2"| רגילה
| rowspan="2"| סוני מיוזיק אוסטרליה
| rowspan="2"| 19075856212
|style="text-align:center;"|<ref></ref><ref></ref>
|-
! scope="row"| ניו זילנד
| 25 במאי 2018
|style="text-align:center;"|<ref></ref>
|}

== קישורים חיצוניים ==

== הערות שוליים ==

קטגוריה:פסקולים מ-2018
קטגוריה:אלבומי דלתא גודרם
קטגוריה:פסקולים באנגלית
קטגוריה:אלבומי חברת סוני מיוזיק אוסטרליה
יאסין עדלי

יאסין עדלי (בצרפתית: Yacine Adli; נולד ב-29 ביולי 2000 בויטרי-סור-סן שבצרפת) הוא כדורגלן צרפתי המשחק בעמדת הקשר ההתקפי בקבוצת פיורנטינה בהשאלה ממילאן.

== קריירת מועדונים ==
=== פריז סן-ז'רמן ===
עדלי גדל במחלקת הנוער של פריז סן-ז'רמן מליגת העל הצרפתית. הוא שיחק בעיקר בפריז סן-ז'רמן ב', קבוצת המילואים של המועדון. ב-19 במאי 2018 ערך עדלי את הופעתו היחידה במדי הקבוצה הראשונה של המועדון, כשהחליף את כריסטופר אנקונקו בדקה ה-83 בתיקו 0-0 נגד קן במסגרת המחזור ה-38 והאחרון בליגה לעונת 2017/2018.

=== ז'ירונדן דה בורדו ===
ב-31 בינואר 2019 חתם עדלי על חוזה לארבע עונות וחצי בז'ירונדן דה בורדו, גם היא מליגת העל הצרפתית. ב-20 בפברואר הוא ערך את הופעת הבכורה שלו במועדון, בתיקו 0-0 נגד גנגאן במסגרת המחזור ה-23 בליגה לעונת 2018/2019. בחצי העונה הראשונה שלו במועדון הוא ערך שבע הופעות ליגה.

ב-25 בספטמבר 2019 הבקיע עדלי את שערי הבכורה שלו במועדון, צמד שערים בניצחון 1–3 על אמיין במסגרת המחזור השביעי בליגה לעונת 2019/2020. בעונה זו ערך עדלי 21 הופעות ליגה, בהן הבקיע שלושה שערים, ובעונת 2020/2021 הוסיף 35 הופעות ליגה ושני שערים.

=== מילאן ===
ב-31 באוגוסט 2024 חתם עדלי במילאן בחוזה ל-5 עונות<ref name=":0"></ref> והושאל חזרה לבורדו לעונה אחת.

בעונתו הראשונה במילאן תחת המאמן סטפנו פיולי, עדלי מיעט לשחק וסיים את העונה עם 6 הופעות ליגה, מתוכן פתח בהרכב פעם אחת, בניצחון נגד הלאס ורונה. ב-14 בינואר 2024 כבש את שער הבכורה במועדון, בניצחון 3-1 על רומא.

ב-28 באוגוסט 2024 הושאל אל פיורנטינה.

== קישורים חיצוניים ==

== הערות שוליים ==

קטגוריה:כדורגלנים צרפתים
קטגוריה:קשרי כדורגל צרפתים
קטגוריה:כדורגלני פריז סן-ז'רמן
קטגוריה:כדורגלני בורדו
קטגוריה:כדורגלני מילאן
קטגוריה:כדורגלני פיורנטינה
קטגוריה:ספורטאים צרפתים באיטליה
קטגוריה:צרפתים שנולדו ב-2000
קיוגו פורוהאשי

קיוגו פורוהאשי (ביפנית: 古橋 亨梧; נולד ב-20 בינואר 1995 בנארה שביפן) הוא כדורגלן יפני המשחק בעמדת החלוץ וקשר הכנף בקבוצת סלטיק מליגת העל הסקוטית ובנבחרת יפן.

== קריירת מועדונים ==
פורוהאשי החל את הקריירה המקצוענית שלו בקבוצת גיפו מליגת המשנה היפנית. הוא שיחק במועדון במשך עונה וחצי, בהן ערך 68 הופעות ליגה והבקיע 18 שערים.

ב-1 באוגוסט 2018 חתם פורוהאשי בויסל קובה מליגת העל היפנית. הוא שיחק במועדון במשך שלוש וחצי עונות, בהן ערך 95 הופעות ליגה והבקיע 42 שערים. הוא זכה עם המועדון בגביע הקיסר בשנת 2019 ובסופר קאפ היפני בשנת 2020.

ב-16 ביולי 2021 חתם פורוהאשי על חוזה לארבע עונות בסלטיק מליגת העל הסקוטית. ב-31 ביולי הוא ערך את הופעת הבכורה שלו במועדון, בהפסד 2-1 להארט אוף מידלות'יאן במסגרת המחזור הראשון בליגה לעונת . ב-5 באוגוסט הוא הבקיע את שער הבכורה שלו במועדון, בניצחון 4-2 על פ.ק. יבלונץ במסגרת משחק הגומלין של סיבוב ההעפלה השלישי לליגה האירופית לעונת 2021/2022. ב-8 באוגוסט הבקיע פורוהאשי את שערי הבכורה שלו בליגת העל הסקוטית, שלושה שערים בניצחון 6-0 על דנדי במסגרת המחזור השני בליגה.

== קריירה בינלאומית ==
ב-19 בנובמבר 2019 ערך פורוהאשי את הופעת הבכורה שלו בנבחרת יפן, בהפסד 4-1 לנבחרת ונצואלה במשחק ידידות. ב-30 במרץ 2021 הבקיע את שערי הבכורה שלו בנבחרת, צמד שערים בניצחון 14-0 על נבחרת מונגוליה במסגרת מוקדמות מונדיאל 2022.

== תארים ==
;ויסל קובה
* גביע הקיסר (1): 2019
* הסופר קאפ היפני (1): 2020

== קישורים חיצוניים ==

== הערות שוליים ==

קטגוריה:כדורגלנים יפנים
קטגוריה:קשרי כדורגל יפנים
קטגוריה:חלוצי כדורגל יפנים
קטגוריה:כדורגלני ויסל קובה
קטגוריה:כדורגלני סלטיק
קטגוריה:כדורגלני נבחרת יפן
קטגוריה:ספורטאים זרים בסקוטלנד
קטגוריה:יפנים שנולדו ב-1995
אגרבוץ'

אגרבוץ (בהונגרית: Egerbocs) הוא כפר גדול במחוז הווש בצפון מזרח הונגריה. עד לשואה הייתה בו קהילה יהודית.

כמו יישובים רבים באירופה גם באגרבוץ' מספר התושבים נמצא בירידה. כך, בשנת 1990 היה מספר התושבים 683 ובשנת 2021 רק 538 תושבים.

האזור היה מיושב לסירוגין מהמאה ה-13.

== יהודי אגרבוץ' ==
יהודים חיו באגרבוץ' במאה ה-18 ובמאה ה-19. החל משנת 1885 היו יהודי הכפר כפופים לרבנות פטרוואשארה, אך כיום אין יהודים בכפר.

{| class="wikitable"
! שנה
! מספר היהודים בכפר
! כלל האוכלוסייה
|-
|1880
|20
|701
|-
|1910
|5
|
|-
|1920
|2
|
|-
|1930
|2
|
|-
|1941
|2
|999
|-
|}

==קישורים חיצוניים==

* 

==הערות שוליים==

קטגוריה:הונגריה: כפרים
שבאם

שְׁבַּאם (בערבית: شبام) היא עיירה במחוז עמראן שבתימן, כ-20 ק"מ ממזרח לצנעא.

== העיירה ==
העיירה שבאם היא עיירה עתיקה במחוז עמראן שבתימן. העיירה ממוקמת כ-35 ק"מ צפונית מערבית מצנעא, למרגלות הר שעליו שוכנת העיירה כוכבאן.

העיירה נמצאת על הדרך הראשית בה נסעו הסוחרים מחודיידה לצנעא.<ref></ref>

כיום העיירה אוחדה עם העיירה כוכבאן הסמוכה, ויחד הן נקראות שבאם-כוכבאן.

== הקהילה היהודית ==
הקהילה היהודית בשבאם נזכרת לראשונה במסוודה, בשנת ה'תקכ"ה (1765).

היהודים התגוררו בשכונה נפרדת מהתושבים הערבים, שנקראה "עד'ר". השד"ר ר' יעקב ספיר שביקר בעיירה בשנת ה'תרי"ט (1859), כתב שיש בה כ-80 משפחות יהודיות. היהודים בעיירה התפרנסו ממסחר וכבעלי מלאכה, ומצבם הכלכלי היה טוב.

תקופה מסוימת במאה ה-19 התגוררה בעיירה קהילה יהודית מיהודי צנעא שהיגרו לשבאם. קהילה זו נבדלה מהקהילה המקומית, והיה לה בית כנסת נפרד.

בשנים ה'תרס"ג-ה'תרס"ה (1903-1905), בעקבות המצור והרעב חוזת אלנפר, ברחו רבים מתושבי צנעא, ויהודים רבים הגיעו לשבאם. בתקופה זו, נפתח בעיירה בית מדרש בבית הכנסת של משפחת מגארי, על ידי מארי יחיא גיאת, פליט מצנעא.

בתחילת המאה ה-20 מנתה הקהילה כ-150 משפחות.

בשנת ה'תש"ז (1947) נשדדה השכונה היהודית על ידי הערבים.

לקראת העלייה לארץ מנתה הקהילה כ-100 משפחות, כ-300 נפשות. בני הקהילה עלו ארצה במבצע על כנפי נשרים בשנת ה'תש"ט (1949).

== לקריאה נוספת ==
* ד"ר משה גברא, אנציקלופדיה לקהילות היהודיות בתימן, כרך ב', עמודים 562–565

== קישורים חיצוניים ==

* 
* [https://www.google.com/maps/place/Shibam,+תימן/@15.5099959,43.9131045,15z/data=!3m1!4b1!4m5!3m4!1s0x1603fda0bf5303d5:0x9aaa6405030b9436!8m2!3d15.5117221!4d43.9031293?hl=iw שבאם] בגוגל מפות

== הערות שוליים ==

קטגוריה:תימן: ערים
קטגוריה:קהילות יהודיות בתימן
חוסיין זמאני

חוסיין זמאני (בדארי: حسین زمانی; נולד ב-23 בנובמבר 2002 במשהד שבאיראן) הוא כדורגלן אפגני המשחק בעמדת החלוץ בקבוצת ניימכן מליגת העל ההולנדית ובנבחרת אפגניסטן.

== קריירת מועדונים ==
זמאני גדל במחלקות הנוער של אייאקס וגנואה. בחודש פברואר 2021 חתם זמאני על חוזה מקצועי בטלסטאר ספורטקלאב. לקראת עונת חתם זמאני בניימכן מליגת העל ההולנדית.

== קריירה בינלאומית ==
ב-25 במאי 2021 ערך זמאני את הופעת הבכורה שלו בנבחרת אפגניסטן, וכבש את שער הבכורה שלו בניצחון 3-2 על נבחרת אינדונזיה במשחק ידידות.

== קישורים חיצוניים ==

== הערות שוליים ==

קטגוריה:כדורגלנים אפגנים
קטגוריה:חלוצי כדורגל אפגנים
קטגוריה:כדורגלני טלסטאר ספורטקלאב
קטגוריה:כדורגלני ניימכן
קטגוריה:כדורגלני נבחרת אפגניסטן
קטגוריה:ילידי 2002
מרשל מונצי

מרשל ניאשה מוּנֶצִי (באנגלית: Marshall Nyasha Munetsi; נולד ב-22 ביוני 1996) הוא כדורגלן זימבבואי המשחק בעמדת הקשר בסטאד ריימס ובנבחרת זימבבואה.

==קריירה==
ביולי 2015 חתם מונצי בקייפטאון מהליגה הדרום אפריקאית השנייה.<ref></ref> הוא ערך את הופעת הבכורה שלו ב-26 בספטמבר 2015, וכבש את שער הבכורה שלו ב-16 באפריל 2016.<ref></ref>

ב-11 ביוני 2019 חתם לארבע עונות בסטאד ריימס מהליג 1.<ref></ref>

===קריירת נבחרות===
מונצי ערך את הופעת הבכורה שלו בנבחרת הבוגרת ב-21 במרץ 2018, וזומן לסגל הנבחרת למשחקי גביע אפריקה לאומות 2019.<ref></ref>

==תארים==
;נבחרת זימבבואה בכדורגל
* גביע COSAFA (1): 2018

==קישורים חיצוניים==

==הערות שוליים==

קטגוריה:כדורגלנים זימבבואים
קטגוריה:קשרי כדורגל זימבבואים
קטגוריה:כדורגלני נבחרת זימבבואה
קטגוריה:כדורגלני אורלנדו פירטס
קטגוריה:כדורגלני סטאד ריימס
קטגוריה:כדורגלני גביע אפריקה לאומות 2019
קטגוריה:ספורטאים זרים בדרום אפריקה
קטגוריה:ספורטאים זרים בצרפת
קטגוריה:זימבבואים שנולדו ב-1996
תיאודור פיליפסן

תיאודור פיליפסן (בדנית: Theodor Philipsen; 10 ביוני 1840 – 3 במרץ 1920) היה צייר יהודי-דני. הוא ידוע בציורי נופים ודיוקנאות בעלי חיים. הוא גם פיסל דמויות קטנות בשעווה וחימר.<ref>Karl Madsen, Maleren Theodor Philipsen, Kunstforeningen, 1912.</ref>

==קורות חיים==
הוא נולד בקופנהגן למשפחת סוחרים ולמד לצייר בגיל צעיר. אולם בהתחלה הוא התעניין בעיקר בבעלי חיים, ולכן הלך ללמוד חקלאות באחוזה של דודו ליד סלנג'רפ. בשנות ה-60 של המאה ה-19, אחד מאחיו הציג בפניו את הצייר, הנס לודוויג שמידט, מה שגרם לו להחליט להפוך לאמן. הוא החל את לימודיו באקדמיה המלכותית הדנית לאמנויות יפות אצל קרל בוגה ומאוחר יותר נכנס להשפעתו של האמן פרדריק ורמן. 

הוא הכיר גם את דיוקנאות בעלי החיים של יוהאן תומאס לונדביי והצייר פאולוס פוטר מהמאה ה-17. בשנת 1873 הוענק לו פרס נויהאוזנסקה על ציור סוסים שוחים. בשנות ה-80 של המאה ה-19 החל לצייר בחוץ והחל להציג כמה מרכיבים של אימפרסיוניזם.

בגיל שלושים וחמש, מחשש שהתמונות שלו אינן מציאותיות מספיק, הוא נסע לפריז ללמוד אצל לאו בונה. שם התאמן ללכוד את יסודות המיקום והתנועה. הוא גם התעדכן על המגמות החדשות באמנות הצרפתית באמצעות חברו, רמי קוגי, שאיתו שהה זמן מה בספרד ובאיטליה. כל זה השתלב אצלו בסגנון ייחודי. 

בחורף 1884–1885 ערך פול גוגן ביקור בקופנהגן. פיליפסן פנה אליו לייעוץ והראו לו כיצד להשתמש במברשות קטנות בעזרת משיכות מהירות וחזקות. הם נותרו חברים לכל החיים.

בשנת 1890 קיבל את מדליית אקרסברג. בסביבות 1905 החל לסבול ממחלת עיניים שהפריעה ליכולתו לצייר.

בשנת 1915 הוענקה לו מדליית תורוולדסן.

הוא נחשב בדרך כלל מראשוני האימפרסיוניזם בציור הדני.

הוא מת בקופנהגן ונקבר בבית הקברות הולמן.

== גלריה ==
<gallery mode="packed" heights="180">
File:Theodor Philipsen - Gade i Granada - 1882.png

File:Theodor Philipsen Landevej ved Faarevejle 1900. Odsherreds Kunstmuseum.jpg

File:Malkeplads ved Dyrehavegård.jpg
File:PHilipsen, Saltholm, aften.jpg
File:Theodor Philipsen - Et Par Kalve - 1872.png
File:Theodor Philipsen - Bjergsti ved Sora. En hyrde og en flok får på vejen - 1883.png
</gallery>

== קישורים חיצוניים ==

== הערות שוליים ==

קטגוריה:ציירים יהודים דנים
קטגוריה:ילידי 1840
קטגוריה:נפטרים ב-1920
אל-בילאל טורה

אל-בילאל טורה (בצרפתית: El Bilal Touré; נולד ב-3 באוקטובר 2001 באביג'אן שבחוף השנהב) הוא כדורגלן מאלי המשחק בעמדת החלוץ בקבוצת שטוטגרט ובנבחרת מאלי.

== קריירת מועדונים ==
טורה נולד בחוף השנהב וגדל במחלקות נוער מקומיות.

ב-3 בינואר 2020 חתם בסטאד ריימס מליגת העל הצרפתית. ב-1 בפברואר ערך את הופעת הבכורה שלו במועדון, כשהבקיע את שער הבכורה שלו במועדון בניצחון 1–4 על אנז'ה במסגרת המחזור ה-22 בליגה לעונת 2019/2020. בחצי העונה הראשונה שלו במועדון ערך שבע הופעות ליגה והבקיע שלושה שערים, ובעונתו השנייה במועדון ערך 33 הופעות ליגה והבקיע ארבעה שערים.

ב-1 בספטמבר 2022 חתם באלמריה מהלה ליגה. בעונתו היחידה בקבוצה, 22/23, הבקיע טורה שבעה שערי ליגה, וסייע לקבוצתו להישאר בליגה.

ב-29 ביולי 2023 חתם באטאלנטה מהסרייה א' תמורת 28 מיליון אירו שהועברו לאלמריה, ההעברה היקרה ביותר בתולדות המועדון. טורה ערך רק 11 הופעות ליגה בעונת 2023/24 במדי אטאלנטה, והבקיע בהן שני שערים, אך היה שותף לזכייה במפעל הליגה האירופית, שבו ניצחה אטאלנטה במשחק הגמר 3-0 את באייר לברקוזן. טורה נכנס כמחליף לקראת סיום משחק הגמר. 

בקיץ 2024 הושאל טורה לעונה אחת מאטאלנטה לשטוטגרט, עם אופציה לרכישה בסיום ההשאלה. 

== קריירה בינלאומית ==
טורה זכה עם נבחרת מאלי עד גיל 20 בגביע אפריקה לאומות עד גיל 20 בשנת 2019.

ב-9 באוקטובר 2020 ערך את הופעת הבכורה שלו בנבחרת מאלי, כשהבקיע את שער הבכורה שלו בנבחרת בניצחון 0–3 על נבחרת גאנה במשחק ידידות.

== תארים ==
;נבחרת מאלי עד גיל 20
* גביע אפריקה לאומות עד גיל 20 (1): 2019
אטאלנטה
* הליגה האירופית: 2023/2024

== קישורים חיצוניים ==

== הערות שוליים ==

קטגוריה:כדורגלנים מאלים
קטגוריה:חלוצי כדורגל מאלים
קטגוריה:כדורגלני סטאד ריימס
קטגוריה:כדורגלני אלמריה
קטגוריה:כדורגלני אטאלנטה
קטגוריה:כדורגלני שטוטגרט
קטגוריה:כדורגלני נבחרת מאלי
קטגוריה:כדורגלני גביע אפריקה לאומות 2021
קטגוריה:מאלים שנולדו ב-2001
אליפות העולם באתלטיקה עד גיל 18

אליפות העולם באתלטיקה עד גיל 18 הייתה תחרות שמאורגנת על ידי התאחדות האתלטיקה הבינלאומית (World Athletics). באליפות, שהתקיימה אחת לשנתיים, התחרו אתלטים ואתלטיות עד גיל 18 (בני 17 ומטה ב-31 בדצמבר בשנת התחרות). בעת הקמתה הייתה ידועה התחרות כאליפות העולם באתלטיקה לקדטים, ובשנת 2015 שונה שמה לאליפות העולם באתלטיקה עד גיל 18. בשנת 2016, הוחלט על ביטול התחרות.

==האליפויות==
{| class="wikitable" border="1"
! תחרות
! שנה
! המארחת
! מדינה
! מס' תחרויות
! מס' אתלטים
! אצטדיון
! האלופה
|-
| 1
| 1999
| בידגושץ'
| 
| 39
| 1,103
| אצטדיון ז'דיסלב קז'ישקוביאק
| 
|- bgcolor="#efefef"
| 2
| 2001
| דברצן
| 
| 39
| 1,335
| אצטדיון אישטוון גיולאי
| 
|-
| 3
| 2003
| שרברוק
| 
| 39
| 1,128
| אצטדיון אוניברסיטת שרברוק
| 
|- bgcolor="#efefef"
| 4
| 2005
| מרקש
| 
| 39
| 1,250
| אצטדיון סידי יוסוף בן עלי
| 
|-
| 5
| 2007
| אוסטרבה
| 
| 40
| 1,128
| אצטדיון מסטסקי
| 
|- bgcolor="#efefef"
| 6
| 2009
| ברסנונה
| 
| 40
| 1,321
| אצטדיון רייפייזן
| 
|-
| 7
| 2011
| ליל
| 
| 40
| 1,375
| אצטדיון ליל מטרופול
| 
|- bgcolor="#efefef"
| 8
| 2013
| דונצק
| 
| 40
| 1,532
| אצטדיון RSC
| 
|-
| 9
| 2015
| קאלי
| 
| 40
| 1,220
| האצטדיון האולימפי קאלי
| 
|- bgcolor="#efefef"
| 10
| 2017
| ניירובי
| 
| 40
| 801
| מרכז הספורט הבינלאומי מוי
| 
|-
|}

==שיאניות המדליות==
נכון לסיום האליפות ב-2017
{| class="wikitable sortable" style="text-align=center;"
|- bgcolor="#efefef"
! מקום
! מדינה
| bgcolor="gold" |&nbsp;זהב &nbsp;
| bgcolor="silver" |כסף
| bgcolor="CC9966" |ארד
! סך הכל &nbsp;
|-align=center
|rowspan="1"| 1 ||align=right| || 50 || 41 || 40 || 131
|-align=center
|rowspan="1"| 2 ||align=right| || 45 || 45 || 25 || 115
|-align=center
|rowspan="1"| 3 ||align=right| || 28 || 24 || 13 || 65
|-align=center
|rowspan="1"| 4 ||align=right| || 27 || 29 || 17 || 73
|-align=center
|rowspan="1"| 5 ||align=right| || 22 || 17 || 19 || 58
|-align=center
|rowspan="1"| 6 ||align=right| || 20 || 19 || 26 || 65
|-align=center
|rowspan="1"| 7 ||align=right| || 18 || 15 || 16 || 49
|-align=center
|rowspan="1"| 8 ||align=right| || 18 || 13 || 14 || 45
|-align=center
|rowspan="1"| 9 ||align=right| || 16 || 18 || 20 || 54
|-align=center
|rowspan="1"| 10 ||align=right| || 14 || 14 || 13 || 41
|}

===מדליסטים ישראלים===
במהלך כל שנות התחרות, שני אתלטים ישראלים זכו במדליות. הראשון היה הקופץ לגובה דמיטרי קרויטר, שזכה במדליית הזהב באליפות שנערכה ב-2009 . השני היה לב סקוריש, שבאליפות ב-2013 השתתף בקפיצה במוט וזכה במדליית הארד.

קטגוריה:תחרויות אתלטיקה
קטגוריה:תחרויות ספורט לנוער וצעירים
קטגוריה:תחרויות ספורט לא פעילות
אלכסנדר לטלייה

אלכסנדר לטלייה (בצרפתית: Alexandre Letellier; נולד ב-11 בדצמבר 1990 בפריז שבצרפת) הוא כדורגלן צרפתי המשחק בעמדת השוער בקבוצת פריז סן-ז'רמן מליגת העל הצרפתית.

== קריירת מועדונים ==
=== פריז סן-ז'רמן ===
לטליר, יליד פריז, החל את דרכו בפריז סן-ז'רמן, וערך 14 הופעות ליגה בקבוצת המילואים של המועדון בעונת 2009/2010.

=== אנז'ה ===
לטלייר הצטרף לאנז'ה בקיץ 2010, אך לא הצליח לפרוץ בקבוצה הראשונה בשתי העונות הראשונות שלו במועדון. ב-7 באוגוסט 2012 הוא ערך את הופעת הבכורה שלו במועדון בניצחון 2-1 על נאנט בגביע הליגה הצרפתית, ושיחק את משחקו הראשון בליגת המשנה הצרפתית במדי אנז'ה באותה עונה, כששמר על שער נקי בתיקו 0-0 נגד ניור ב-12 באפריל 2013.

בינואר 2018 חתם לטלייה ביאנג בויז ברן ליגת העל השווייצרית בהשאלה עד לסוף העונה. <ref></ref> בקיץ לאחר מכן הושאל לטרואה למשך עונה.<ref></ref> ביולי 2019 הושאל לטלייה לסרפסבורג 08 מליגת העל הנורווגית למשך עונה.<ref></ref>

=== אורליאן ===
ב-27 בינואר 2020 חתם לטלייה באורליאן מליגת המשנה הצרפתית. הוא ערך שש הופעות ליגה במועדון, אשר ירד ליגה. בקיץ לאחר מכן עזב את המועדון. <ref></ref>

=== החזרה לפריז סן-ז'רמן ===
ב-25 בספטמבר 2020 חזר לטלייה לפריז סן-ז'רמן.<ref></ref> הוא שימש כשוער שלישי במועדון, וב-21 במאי 2022 ערך את הופעת הבכורה שלו במועדון, כשהחליף את קיילור נבאס בניצחון 5-0 על מץ במסגרת המחזור האחרון בליגה לעונת 2021/2022.

== תארים ==
;יאנג בויז ברן
* אליפות שווייץ (1): 2017/2018

פריז סן-ז'רמן
* אליפות צרפת (1): 2021/2022, 2022/2023, 2023/2024

== קישורים חיצוניים ==

== הערות שוליים ==

קטגוריה:כדורגלנים צרפתים
קטגוריה:שוערי כדורגל צרפתים
קטגוריה:פריז: כדורגלנים
קטגוריה:כדורגלני אנז'ה
קטגוריה:כדורגלני יאנג בויז ברן
קטגוריה:כדורגלני טרואה
קטגוריה:כדורגלני סרפסבורג 08
קטגוריה:כדורגלני אורליאן
קטגוריה:כדורגלני פריז סן-ז'רמן
קטגוריה:ספורטאים צרפתים בשווייץ
קטגוריה:ספורטאים זרים בנורווגיה
קטגוריה:צרפתים שנולדו ב-1990
אריק ז'וניור דינה אבימבה

אריק ז'וניור דינה אבימבה (בצרפתית: Éric Junior Dina Ebimbe; נולד ב-21 בנובמבר 2000 בפריז שבצרפת) הוא כדורגלן צרפתי המשחק בעמדת הקשר בקבוצת איינטרכט פרנקפורט.

== קריירת מועדונים ==
=== תחילת הקריירה ===
דינה אבימבה גדל במחלקת הנוער של פריז סן-ז'רמן מליגת העל הצרפתית. בעונת שיחק בקבוצת המילואים של המועדון.

=== ההשאלה ללה האבר ===
ב-5 ביולי 2019 הושאל דינה אבימבה ללה האבר מליגת המשנה הצרפתית. ב-26 ביולי ערך דינה אבימבה את הופעת הבכורה שלו במועדון, בתיקו 2-2 נגד אז'אקסיו במסגרת המחזור הראשון בליגה לעונת . ב-30 באוגוסט הבקיע דינה אבימבה את שער הבכורה שלו במועדון, בניצחון 0–3 על קן במסגרת המחזור השישי בליגה. בסך הכל ערך דינה אבימבה 25 הופעות ליגה במועדון, בהן הבקיע שלושה שערים.

=== ההשאלה לדיז'ון ===
ב-6 ביולי 2020 הושאל דינה אבימבה לדיז'ון מליגת העל הצרפתית. ב-22 באוגוסט הוא ערך את הופעת הבכורה שלו במועדון, בהפסד 0–1 לאנז'ה במסגרת המחזור הראשון בליגה לעונת 2020/2021. ב-27 בספטמבר הבקיע דינה אבימבה את שערו היחיד במועדון, בתיקו 2-2 נגד מונפלייה במסגרת המחזור החמישי בליגה. בסך הכל ערך 30 הופעות ליגה במועדון.

=== החזרה לפריז סן-ז'רמן ===
דינה אבימבה חזר לפריז סן-ז'רמן לקראת עונת 2021/2022. ב-1 באוגוסט 2020 ערך את הופעת הבכורה שלו במועדון, בהפסד 0–1 לליל במסגרת גביע האלופות הצרפתי. ב-7 באוגוסט ערך דינה אבימבה את הופעת הבכורה שלו בליגה במדי המועדון, בניצחון 1–2 על טרואה במסגרת המחזור הראשון בליגה.

===איינטרכט פרנקפורט===
ב-21 באוגוסט 2022 הושאל לאיינטרכט פרנקפורט לעונה אחת עם אופציית רכישה.

== קישורים חיצוניים ==

== הערות שוליים ==

קטגוריה:כדורגלנים צרפתים
קטגוריה:קשרי כדורגל צרפתים
קטגוריה:כדורגלני לה האבר
קטגוריה:כדורגלני דיז'ון
קטגוריה:כדורגלני פריז סן-ז'רמן
קטגוריה:כדורגלני איינטרכט פרנקפורט
קטגוריה:ספורטאים צרפתים בגרמניה
קטגוריה:צרפתים שנולדו ב-2000
פארפה גיאגון

פארפה גיאגון (בצרפתית: Parfait Guiagon; נולד ב-22 בפברואר 2001) הוא כדורגלן מחוף השנהב, המשחק בעמדת הקשר ההתקפי בקבוצה שרלרואה מליגת העל הבלגית.

== קריירת מועדונים ==
פארפה נולד בחוף השנהב. הוא גדל במחלקת הנוער של אפריקה ספורטס המקומית, וכן שיחק בקבוצה הבוגרת של המועדון.

במחצית השנייה של עונת 2019/2020 הושאל למכבי תל אביב מליגת העל. ב-20 ביוני 2020 ערך את הופעת הבכורה שלו במועדון, כשהחליף את אבי ריקן בניצחון 0–2 על הפועל תל אביב בליגה. בחצי העונה הראשונה שלו במועדון ערך שלוש הופעות ליגה. בתום תקופת ההשאלה נרכש על-ידי מכבי תל אביב.

בעונת 2020/2021 הושאל לבית"ר תל אביב בת ים מהליגה הלאומית. ב-31 באוגוסט 2020 הוא ערך את הופעת הבכורה שלו במועדון, בהפסד 1–2 להפועל נוף הגליל במסגרת המחזור הראשון בליגה. ב-10 בספטמבר הבקיע את שער הבכורה שלו במועדון, בניצחון 1–3 על הפועל אום אל-פחם, במסגרת המחזור השלישי בליגה. במהלך תקופת ההשאלה ערך פארפה 26 הופעות ליגה, בהן הבקיע ארבעה שערים.

בעונת 2021/2022 הושאל למכבי נתניה מליגת העל לעונה אחת. ב-11 בספטמבר הוא ערך את הופעת הבכורה במדי נתניה, בהפסד 1–3 להפועל נוף הגליל. ב-2 באוקטובר הבקיע את שער הבכורה שלו בניצחון 1–3 על בני סכנין.

לקראת עונת 2022/2023 חזר למכבי תל אביב וחתם על הארכת חוזה לשלוש עונות נוספות עם אופציה לעונה נוספת.

ב-29 באוגוסט 2023 עבר לשרלרואה מליגת העל הבלגית.

== קריירה בינלאומית ==
פארפה היה חלק מסגל נבחרת חוף השנהב עד גיל 21 בטורניר הכדורגל באולימפיאדת טוקיו 2020.

== קישורים חיצוניים ==

* 

== הערות שוליים ==

קטגוריה:כדורגלנים מחוף השנהב
קטגוריה:קשרי כדורגל מחוף השנהב
קטגוריה:כדורגלני מכבי תל אביב
קטגוריה:כדורגלני בית"ר תל אביב בת ים
קטגוריה:כדורגלני מכבי נתניה
קטגוריה:כדורגלני שרלרואה
קטגוריה:כדורגלנים מחוף השנהב באולימפיאדת טוקיו (2020)
קטגוריה:ספורטאים איבוארים בישראל
קטגוריה:איבוארים שנולדו ב-2001
סימון אשלי

סימון אשלי (באנגלית: Simone Ashley; נולדה ב-30 במרץ 1995) היא שחקנית אנגלייה.

== ביוגרפיה ==
אשלי נולדה ב-30 במרץ 1995, והיא ממוצא הודי וטמילי.<ref name=":1"></ref> היא למדה בבית ספר לאומנויות הבמה "ArtsEd" בלונדון במגמת משחק.<ref name=":1" />

בשנת 2017 השתתפה בעונה השלישית של סדרת הפשע הבריטית, "ברודצ'רץ'".<ref name=":0" />

בין השנים 2019 ל־2021 גילמה אשלי את דמותה של אוליביה בסדרת הטלוויזיה המקורית של נטפליקס, "חינוך מיני".<ref name=":0"></ref><ref></ref>

בחודש מרץ 2022 כיכבה אשלי בתפקיד הראשי בעונה השנייה של סדרת הדרמה של נטפליקס, "ברידג'רטון", המבוססת על הספר השני בסדרת הספרים עליהם מבוססת הסדרה - "הוויקונט שאהב אותי".<ref name=":0" /><ref></ref> בעיבוד הטלוויזיוני עברה הדמות שינויים על מנת שתותאם למוצא של אשלי.<ref name=":1" /> 

בשנת 2022 הופיעה ברשימת פורבס 30Under30 האירופאית.<ref></ref> בנוסף, הופיעה ברשימת טיים 100 נקסט של מגזין טיים.<ref></ref>

== חיים אישיים ==
במרץ 2023 אשלי פרסמה בעמוד האינסטגרם שלה כי היא במערכת יחסים עם איש העסקים טינו קליין.<ref></ref>

== פילמוגרפיה ==
{| class="wikitable"
!שנה
!פרויקט
!דמות
!הערות
|-
! colspan="4" |טלוויזיה
|-
| rowspan="2" |2016
|Wolfblood 
|זוהרה
|2 פרקים
|-
|רגשות אשמה
|אמנדה
|פרק אחד
|-
| rowspan="3" |2017
|ברודצ'רץ'
|דנה
|2 פרקים
|-
|סטרייק
|אליסיה
| rowspan="4" |פרק אחד
|-
|L'ispettore Coliandro 
|וינה
|-
|2018
|רופאים 
|סופיה ג'והאל
|-
|2019
|נפגעים 
|שי אנדרסון
|-
|2019–2021
|חינוך מיני
|אוליביה
|
|-
|2020
|האחות 
|אליס פוקס
|מיני-סדרה
|-
|2022–הווה
|ברידג'רטון
|קייט שארמה
|
|-
! colspan="4" |סרטים
|-
| rowspan="2" |2018
|Boogie Man
|ארטי
|
|-
|להרוג את בן ליק 
|הבחורה
|
|-
| rowspan="2" |2019
|פוקימון: הבלש פיקאצ'ו
|החברה
|
|-
|Lie of You
|איישה
|סרט טלוויזיה
|-
|2023
|בת הים הקטנה
|אינדירה<ref></ref>
|
|-
|TBA
|This Tempting Madness
|מיה
|
|}

== קישורים חיצוניים ==

== הערות שוליים ==

קטגוריה:שחקניות קולנוע וטלוויזיה אנגליות
קטגוריה:שחקני קולנוע וטלוויזיה אנגלים
קטגוריה:פורבס 30Under30: אירופה
קטגוריה:בריטים שהופיעו ברשימת טיים 100 נקסט
קטגוריה:אנגליות שנולדו ב-1995
קטגוריה:אנגלים שנולדו ב-1995
שלמה מנזלי

מארי שלמה בן סעדיה מנזלי (ה'ש"ע – ה'ת"ן, 1610 – 1690) היה חכם מחכמי יהדות צנעא במאה ה-17, ראב"ד בבית הדין הגדול בצנעא, וראש הישיבה הגדולה.

== ביוגרפיה ==
מארי שלמה נולד בשנת ה'ש"ע (1610) בערך, בשכונת אלסאילה בצנעא שבתימן.

שימש כדיין בבית הדין של הקהילה, והיה ראש הישיבה הגדולה שהתקיימה בכניסת אלעלמא.

בשנת ה'תל"ט (1679) יצא יחד עם כל יהודי צנעא לגלות מוזע, ולאחר שחזרו והשתכנו בקאע אל-יהוד התמנה כראב"ד, וכך היה הראב"ד הראשון בבתי הדין הקבועים בקאע אל-יהוד.

מהרי"ץ והרב עמרם קורח ציינו שטרות שראו עם חתימתו, ודברי תורה מפיו.

נפטר בשנת ה'ת"ן (1690).

== חיבוריו ==
*פירוש קצר להפטרות על דרך הדרש (ה'תל"ז, 1677).
*סידור – לא הגיע לידינו.
*אגרת הבשורות – תקנות שתיקנו חכמי צנעא לאחר החזרה מגלות מוזע (פורסמו חלקים על ידי הרב יוסף צוברי).

== לקריאה נוספת ==
* ד"ר משה גברא, אנציקלופדיה לחכמי תימן, כרך א', המכון לחקר חכמי תימן, בני ברק, ה'תשס"א (2001), עמ' 331–332

== קישורים חיצוניים ==
* [https://teman.org.il/content/6951 מארי שלמה בן סעדיה מנזלי], באתר האגודה לטיפוח חברה ותרבות

== הערות שוליים ==

קטגוריה:אבות בתי דין צנעא
קטגוריה:אחרוני תימן
קטגוריה:ילידי 1610
קטגוריה:נפטרים ב-1690
רקפת גינסברג

רקפת גינסברג (נולדה ב-1969) היא מנכ"לית התנועה המסורתית בישראל ויו"ר מרכז ייעוץ לאישה, פעילה לשינוי חברתי ובעלת הכשרה כעובדת סוציאלית.

== ביוגרפיה ==
גינסברג נולדה וגדלה בפתח תקווה, למדה בתיכון אחד העם. בעלת תואר ראשון ושני בעבודה סוציאלית מאוניברסיטת תל אביב.

ב-1995 הקימה גינסברג שרות סוציאלי לאזרחים עובדי צה"ל, אותו ניהלה עד לשנת 2001.

בין השנים 2006–2008, שימשה שליחה של הסוכנות היהודית במילווקי.

הייתה לאישה הראשונה לכהן כמנכ"לית בתנועה המסורתית בישראל, עם מינויה לתפקיד בשנת 2020.

== פעילותה והשקפתה ==
גישתה של גינסברג היא כי "אמונה היא החיים עם חוסר ודאות". כמו כן, היא דוגלת בשיח ישיר עם הציבור ועשייה תוך שיתוף ועבודה קהילתית.

ברקע הקמת ממשלת ישראל השלושים ושש, התראיינה גינסברג בהסכת 'כיוון הרוח' מבית כאן, בהגשת בני טיטלבוים. בפרק נדונה ההשפעה הצפויה לקואליציה בה חבר רב רפורמי, וכן עמדו בשידור על הפער הקיים לעיתים בשיח הישראלי בין המונח מסורתיים לבין התנועה המסורתית, ועל השינוי המיוחל לתפילה שווה בכותל המערבי. בפרק השני בהסכת עסקו השניים בהיעדר נציגות חרדית בממשלה, ובאפשרות להכרה בגיור שאינו אורתודוקסי.

=== הרחבת הגיור בישראל ===
בינואר 2021 פורסם בגלובס טור דעה של גינסברג, ובו היא שטחה את משנתה באשר להליך הגיור. בין הדברים שאמרה: "אסור לנו, יהודים מסוגים שונים: מסורתיים, רפורמים ועל כל המגוון היהודי ישראלי הפורח בארץ - ליישר קו עם מיעוט קיצוני המבקש להכפיף גיור אחיד, אורתודוקסי, במסווה של "ממלכתי" על כולם. מדהים איך ציבור השומר על זכויותיו לבדלנות חינוכית כמיעוט תחת טענת ה"מגוון" מסרב לקבל את אותה טענה ממש. את הכשל הלוגי והמוסרי הזה יש לפרק, ובמהרה."

עם פסיקת בג"ץ במרץ 2021 כי המדינה תכיר בגיור רפורמי או קונסרבטיבי, התראיינה גינסברג ב-103FM, שם אמרה בין היתר כי "קיימת יותר מדרך אחת להיות יהודים".<ref></ref> בהמשך הראיון התייחסה גינסברג לסוגיית הציונות בקרב זרמי היהדות השונים: "מאז ומעולם וגם בארצות הברית, ילדים מתפללים על שיבתם לציון. הם ציונים ושותפים בבניית מדינתנו". ראיון נוסף של גינסברג באותה העת התקיים בתוכניתם של ירון וילנסקי ויעקב ברדוגו בגל"צ, בין היתר הצרה על הימנעות ממשלות ישראל מקבלת החלטה בסוגיה.<ref></ref>

=== פתיחות כלפי זרמי יהדות שונים ===
באוגוסט 2021 נפגשה גינסברג עם הרב האורתודוקסי אליעזר מלמד. הפגישה התקיימה ברקע ניסיון של גורמים קיצוניים להשליט הפרדה מגדרית ברחבה השווניות בכותל בליל תשעה באב באותה השנה.

כחודש קודם התראיינה גינסברג בעניין זה אצל יעל דן וכן אצל רזי ברקאי בגל"צ. בין היתר קוראת גינסברג להעדפת דיאלוג ושיח על פני מלחמה על זכויות בסיסיות בבית המשפט.

== חיים אישיים ==
נשואה לאריאל ואמא לשלושה בנים, מתגוררת בראש העין.

== ראו גם ==
* התנועה המסורתית בישראל

== קישורים חיצוניים ==

==הערות שוליים==

קטגוריה:יהדות קונסרבטיבית בישראל: אישים
קטגוריה:מנכ"ליות ישראליות
קטגוריה:בוגרות גימנסיה אחד העם (פתח תקווה)
קטגוריה:בוגרי גימנסיה אחד העם (פתח תקווה)
קטגוריה:בוגרי אוניברסיטת תל אביב
קטגוריה:בוגרות אוניברסיטת תל אביב
קטגוריה:מנכ"לים ישראלים
קטגוריה:פעילות חברתיות ישראליות
קטגוריה:פעילים חברתיים ישראלים
קטגוריה:עובדות סוציאליות ישראליות
קטגוריה:עובדים סוציאליים ישראלים
קטגוריה:שליחי הסוכנות היהודית
קטגוריה:שליחות הסוכנות היהודית
קטגוריה:ראש העין: אישים
קטגוריה:דירקטוריות ישראליות
קטגוריה:דירקטורים ישראלים
קטגוריה:ישראליות שנולדו ב-1969
קטגוריה:ישראלים שנולדו ב-1969
ראדו דראגושין

ראדו מאתיי דראגושין (ברומנית: Radu Matei Drăgușin; נולד ב-3 בפברואר 2002 בבוקרשט שברומניה) הוא כדורגלן רומני המשחק בעמדת הבלם בטוטנהאם מהפרמייר ליג ובנבחרת רומניה. יכול לשחק גם בעמדת המגן הימני.

== קריירת מועדונים ==
דראגושין נולד בבוקרשט שברומניה ושיחק במספר מחלקות נוער מקומיות. בשנת 2018 עבר למחלקת הנוער של יובנטוס מהסרייה א'. ב-2 בדצמבר 2020 ערך דראגושין את הופעת הבכורה שלו בקבוצה הבוגרת של המועדון, כשהחליף את מריך דמיראל בניצחון 0–3 על דינמו קייב במסגרת שלב הבתים של ליגת האלופות לעונת 2020/2021. ב-13 בדצמבר הוא ערך את הופעת הבכורה שלו בסרייה א', כשהחליף את מתייס דה ליכט בניצחון 1–3 על גנואה במסגרת המחזור ה-11 בליגה לעונת 2020/2021. זו הייתה הופעתו היחידה בעונה זו.

ב-31 באוגוסט 2021 הושאל לסמפדוריה לעונה אחת. ב-22 באוקטובר ערך את הופעתו הבכורה בקבוצה בניצחון 2–1 על ספציה. במדי סמפדוריה שיחק 14 הופעות בכל המסגרות.

ב-31 בינואר 2022 הסתיימה ההשאלה בטרם עת והוא הושאל לסלרניטנה עד לסוף העונה.

ב-14 ביולי 2022 הושאל דראגושין לגנואה מהסרייה ב' כאשר בחוזה ההשאלה הוכנס סעיף רכישה אפשרית, שמומש ב-25 בינואר 2023.<ref></ref> ובסיום העונה עלה עם גנואה לסרייה א'.

ב-11 בינואר 2024 חתם דראגושין על חוזה לשש וחצי שנים בטוטנהאם הוטספר מהפרמייר ליג.<ref></ref>

== קריירה בינלאומית ==
דראגושין היה חלק מסגל נבחרת רומניה עד גיל 21 בטורניר אליפות אירופה עד גיל 21 בשנת 2021, וערך הופעה אחת בטורניר.

ב-25 במרץ 2022 ערך את הופעת הבכורה שלו בנבחרת רומניה הבוגרת, בהפסד 0–1 לנבחרת יוון במשחק ידידות. נכלל בסגל נבחרת רומניה ליורו 2024.<ref></ref>

== תארים ==
;יובנטוס
* קופה איטליה (1): 2020/2021
* הסופר קאפ האיטלקי (1): 2020

== קישורים חיצוניים ==

== הערות שוליים ==

קטגוריה:כדורגלנים רומנים
קטגוריה:בלמי כדורגל רומנים
קטגוריה:בוקרשט: כדורגלנים
קטגוריה:כדורגלני יובנטוס
קטגוריה:כדורגלני סמפדוריה
קטגוריה:כדורגלני סלרניטנה
קטגוריה:כדורגלני גנואה
קטגוריה:כדורגלני טוטנהאם הוטספר
קטגוריה:כדורגלני יורו 2024 
קטגוריה:רומנים שנולדו ב-2002